Koekbak – Noodgedwonge weer “ma” – hier "blok" ek!
Koekbak – Noodgedwonge weer “ma”
Julle behoort al teen hierdie tyd my storie min of meer te ken. Want waarvan die hart vol is loop die mond van oor.
My lewe het met 360 grade gedraai met “die egskeiding” travel was van die baan, in die Kaap bly al 5jr gelede was ook van die baan, netso die vroeë pensioneer storie… wat nou lyk na ‘n glad nie pensioneer, met die dat “die egskeiding en die se gevolge, ons redelik platsak het” En ek het verskeie onwillige rolle om te speel – maar met ‘n diep liefde in my hart.
Maar dit is nou al okay, die mens is mos maar ‘n aanpasbare wese en dan is daar ‘n dogtertjie met blou pieringogies vol verwagting daarin wat maak dat ek sê, dit is okay. Vir haar sal ek ‘n bul stormloop, nes voor haar met haar tannie, en nes voor haar tannie… haar pa.
Maar vandag vryf ons die troetelhasie, ons bak en brou en ons, neem selfies en ons, nee wag ek lieg, die pieringoog wil swem in Maart.
Deur als hou ek haar dop en noodgedwonge gaan my hart weer uit na haar en ek wonder oor haar mamma, hoe is dit moontlik dat ‘n ma nie ‘n gat in haar hart het as haar kind nie by haar is nie? Hoe is dit moontlik dat haar ma glad nie uitreik nie – na haar gesonde, blou-oog dogtertjie wat oppad na ‘n volle 9jr toe staan. Hoe is dit dat sy nie hunker na hasie vryf, bak en brou en yskoue swem nie van haar dogtertjie nie?
Mis jy haar, wonder ek, is daar ‘n gat in jou hart? Ek wens net ek kan die geleentheid kry om haar mamma in die oë te kyk en dan te vra, wat was so erg dat jy net als so flenters agtergelaat het, om agter ‘n man, ouer as jou pa, ‘n volslae alkholis wat jou niks kan bied nie, aan te kon gaan? Kan ‘n man enige vrou so heuning om die mond smeer dat sy dit kan regkry om haar eie te versaak? Ek wonder, en ek kyk na die pieringoog voor my en in stilte sê ek never, veral as ek dit nie met my eie oë gesien en my eie hart gevoel het nie…
En terug na die werklikheid hoor ek ‘n dogtertjie stem wat vir haar pa in die agtergrond skree, daddy, ek het vir jou cupcakes gemaak, is hulle nie mooi nie??? Ek bedoel kolwyntjies, want ons mag nie ons taal meng nie.
FLUIT-FLUIT jou storie, my pieringoog, is nog lank nie klaar nie!! En ek weet dit gaan ‘n mooi storie wees, ongeag… waar mamma haar bevind.
21 thoughts on “Koekbak – Noodgedwonge weer “ma””
Maart 18, 2017 at 4:29 nm
Baie stywe drukkie vir jou.
Maart 18, 2017 at 5:20 nm
Dit is vir my ook ontstellende verhale, die van mammas wat hulle kinders versaak.
Ons het n man geken wat so n fantastiese pappa vir sy seun en dogter was. Die mamma het net gese sy kan nie die kinders hanteer nie en pad gevat.
Selfs jare daarna toe pappa een Sondag by die vullishope vermoor is, moes tannie oornee. Mamma was absent.
Maart 18, 2017 at 5:25 nm
Eina kry ek nou seer. My seun is ook ‘n goeie pa, maar dit gaan maar rof, hy werk, studeer buitemuurs en is 100% betrokke by haar dag tot dag lewe ek is net deel vd ondersteunings netwerk en instaan. Maar ek kan sien dat dit partymaal maar woes rof met hom gaan.
Maart 18, 2017 at 6:17 nm
‘n Saak het altyd baie kante… gelukkig het sy vir jou
Maart 18, 2017 at 6:30 nm
Jip, ‘n saak het as mens toegelaat word om al die kante te hoor. Wat ons nou amper 5jr later nogsteeds nie weet nie, wat ons wel weet is dat as getroude mense in hierdie sg “chatrooms” rondhang soek jy net vir probleme. Want dit is waar die euwel begin het, soos my geestelike mentor vir my gesé het, die probleem met “oumans” is hulle het die kuns vervolmaak om die regte goed te sê net om te kry “wat” hulle soek… ons almal weet wat dit is, beslis nie geselskap nie!
Maart 18, 2017 at 9:36 nm
Sy is absoluut pragtig. Dis so lekker om te weet julle geniet haar. Kinders is kosbaar.
Maart 19, 2017 at 8:10 nm
Baie dankie – sy leer my baie in hierdie lewe.
Maart 18, 2017 at 10:30 nm
Maart 19, 2017 at 8:09 nm
Nee nie hartseer nie – ons is bevoorreg om in te staan waar nodig… sy is rerig ‘n soet en maklike ou dogtertjie…
Maart 19, 2017 at 8:26 nm
Wat n pragtige kind lyk vir my baie na haar ouma!Kan sien sy is n groot seëning in jou lewe
Maart 20, 2017 at 7:12 vm
Sy is so mooi en baie gelukkig om jou te he. Ai ek hoop jy sal eendag antwoorde op jou vrae kry. Iets vreeslik moes haar so besluit laat neem het. Dis hartseer.
Maart 20, 2017 at 7:53 vm
Sonder om lelik te klink, ‘n baie ouer man het gebeur en soos my geestelike mentor sê, uit ondervinding in berading het hy agtergekom die oumans met hul lewenservaring, ongeag wat hulle eie statuur in die samelewing, is al so ge-oefen in dit wat jong vrouens wil hoor, en so vang hulle ongelukkig met mooi woorde vals beloftes die naiewe vrouen en ongelukkig baie keer ten koste van huwelike ens. Die huwelik is baie harde werk, soos jyself weet, en hulle laat dit klink asof dit makliker met hulle sal wees. Ek kom glad nie op vir my eie seun nie, maar ek kan met ‘n rein gewete sê ek dink hy was doodeenvoudig net te gevrek na haar sin, werk studeer, bietjie kuier en dan weer werk, studeer en dit is sekerlik nie waarvoor die meeste jongvrouens hulself wil uitsit in die romantisering van die huwelik nie.
Maart 20, 2017 at 2:16 nm
Sy is pragtig. Dit lyk asof julle ‘n baie spesiale verhouding het en dis darem een goeie nagevolg van al die slegte dinge wat gebeur het. Voorspoed vir albei van julle.
Maart 20, 2017 at 3:20 nm
Dankie Hester. X
Maart 23, 2017 at 11:18 vm
Sy is beautiful al moet ek my taal meng. 😁En gelukkig om jou te gê. Baie liefde vir julle
Maart 28, 2017 at 8:47 vm
Jou pieringoog-kleindogter is pragtig – genoeg om enige hart te vermurwe! Ek voel so ‘n stukkie van jou pyn …ek is betrokke by ‘n pleegsorghuis waar daar 10 pragtige kinders is wat deur hul Mammas weggegooi is. Dis so seer om hulle te sien glimlag asof alles in die lewe “ok” is terwyl jy weet dit is nie! Jy sal beslis “blessings in abundance” ontvang vir jou opoffering!
Maart 28, 2017 at 8:49 vm
Sjoe Lianne, hierdie bs beteken geeldig baie vir my, juis omdat ek op die beste van tye baie alleen voel agv die leemte
Maart 28, 2017 at 8:51 vm
( Darn, nou druk ek send)Wat haar ma in haar lewe laat. Ek het met haar geleer ‘n ma bly ‘n ma, ongeag die rol wat sy in haar kinders se lewe speel. En dit opsigself is rerig iets waarmee ek dikwels stoei as dit stilraak binne my.
April 3, 2017 at 4:34 nm
Na die tweede wereldoorlog was daar daar weeshuise. Die naam klink miskien nie so lekker nie, maar die kinders was wees. Hulle pa en ma was lief vir hulle en hulle het fotos en goeie herrineringe gehad. Hulle ouers is egter dood in die oorlog. Deesdae is daar Kinderhuise. Die naam klink beter maar die realiteit is dat hierdie kinders wees van liefde is. In die meerderheidgevalle leef die ouers maar hulle is nie teenwoordig nie. Die kinders het nie ‘n herinnering van gekoester word nie.
April 3, 2017 at 4:35 nm
Jitte, kragtige woorde wat my hart laat pyn.
April 3, 2017 at 4:39 nm
Julle 2 saam skep sekerlik verwarring. Jy lyk jonk genoeg om haar regte ma te wees.